ရှင်ဥဩစေတီတော်

ရှင်ဥဩစေတီတော် သည် ထားဝယ်မြို့၊ ပိန္နဲတောရပ်ကွက်၊ ရွှေကျောင်းကြီးဝင်းအတွင်း၌ တည်ရှိသည်။ သမိုင်းကြောင်း မင်းရှင်ဇော် (ဝါ) သို့မဟုတ် ရွှေတောင်စားမင်းသည် ၁၁၂၂ ခုနှစ်တွင် ပိန္နဲတောရပ်၊ ရွှေကျောင်းကြီးနေရာ၌ နန်းတော်တည်၍ နန်းစံခဲ့သည်။ မင်းရှင်ဇော်သည် ရှင်ဥဩစေတီတော်ကို နန်းဦးစေတီအဖြစ် တည်ခဲ့သည်။ ထိုမင်းသည်ပင် ၁၁၂၄ ခုနှစ်တွင် ရွှေတောင်စားစေတီကို တည်ခဲ့ပြန်သည်။ ရှင်ဥဩစေတီတော်သည် ဖောင်းရစ် ၁၁ ခုရှိသည်။ အခြားသိမှတ်ဖွယ်များ ဘုရားတစ်ဝိုက်တွင် သိုက်များရှိသည်ဟု ယုံကြည်ကြ၍ လပြည့်လကွယ်နေ့များတွင် သိုက်နန်းရှင်များက ဆီမီးများ လာရောက်ပူဇော်ကြသည်ဟု ဆိုကြသည်။ သိုက်နန်းရှင်များက စေတီတော်နှင့် သိမ်တော်ကြီးအား စောင့်ကြပ်နေကြသည်ဟု လူအများစုက ယုံကြည်ကြသည်။ ထားဝယ်မြို့တွင် ရှေးအကျဆုံးခေါင်းလောင်းသုံးခုရှိရာ တစ်လုံးသည် ရှင်ဥဩစေတီတော်အနီးတွင် တည်ရှိပြီး သက်တမ်းမှာ နှစ်ပေါင်း ၂၀၀ ကျော်ပြီ ဖြစ်သည်။ ရှင်ဥဩစေတီသည် ရှင်ကိုးရှင်ဘုရားများတွင် နံပါတ်စဉ် ၆ နေရာ၌ တည်ရှိသည်။ ကိုးကား ကဏ္ဍ:တနင်္သာရီတိုင်းဒေသကြီးအတွင်းရှိ စေတီပုထိုးများ